An estilo asin man kun pano mag-istorya si Salinger, impluwensyado kan parasurat na si Ernest Hemingway. An panurat ni Hemingway, idto bagang kaipuhan pang interpretaron kan parabasa kun ano an pigsasabi kan mga karakter asin hali duman, makahaman nin sadiring konklusyon. Idtong maribong na pagtatau nin deskripsyon ni Hemingway sa saiyang mga naratibo, pirang beses man na mahihiling sa mga usipon asin nobela ni Salinger.